ДАР БОРАИ БАЊОДИЊИИ МУТОБИЌАТ

Ќонуни мазкур муносибатњои њуќуќї ва ташкилиро дар соњаи бањодињии мутобиќати объектњо ба талаботи регламентњои техникї ва њуљљатњои соњаи стандартонї танзим намуда, низоми ягонаи сиёсати давлатиро барои амалї сохтани бањодињии мутобиќат таъмин менамояд. 

БОБИ 1. МУЌАРРАРОТИ УМУМЇ
Моддаи 1. Мафњумњои асосї

Дар Ќонуни мазкур мафњумњои асосии зерин истифода мешаванд:
- бањодињии мутобиќат - фаъолият оид ба муайян кардани мутобиќати объектњои бањодињии мутобиќат ба талаботи регламентњои техникї ва њуљљатњои соњаи стандартонї, ки санљиш, назорат, сертификатсия ва аккредитатсияро дар бар мегирад;

- аккредитатсия - расмиёти аз тарафи маќоми давлатї оид ба аккредитатсия расман эътироф шудани салоњиятнокии шахсони њуќуќї дар гузаронидани корњо оид ба санљиш ва сертификатсия;

- Системаи давлатии аккредитатсияи Љумњурии Тољикистон (минбаъд – Системаи аккредитатсия) - маљмўи субъектњои бањодињии мутобиќат, санадњои меъёрии њуќуќї, регламентњои техникї  ва њуљљатњои соњаи стандартонї, ки ќоида ва расмиёти аккредитатсия ва дар маљмўъ фаъолияти системаро муайян менамоянд; 
- аломати мутобиќати Системаи давлатии аккредитатсияи  Љумњурии Тољикистон (минбаъд – аломати системаи аккредитатсия) – аломате, ки бо тартиби муќарраргардида оид ба гузаронидани њамаи расмиёти зарурии аккредитатсия ва дар бораи мутобиќати маќомоти аккредитатсияшуда оид ба сертификатсия ё озмоишгоњи (маркази)  санљишии аккредитатсияшуда  ба талаботи регламентњои техникї ва њуљљатњои соњаи стандартонї гувоњї медињад; 

- маќомоти аккредитатсияшуда оид ба сертификатсия – маќомоти давлатї ва ташкилоте, ки барои иљрои корњои сертификатсия дар доираи муайян аккредитатсия шудаанд;

- озмоишгоњи (маркази) санљишии аккредитатсияшуда – ташкилоте, ки барои гузаронидани санљиши мањсулот дар доираи муайян  аккредитатсия шудааст;  

- доираи аккредитатсия - соњаи фаъолияте, ки дар он ба маќомоти аккредитатсияшуда оид ба сертификатсия ё озмоишгоњи (маркази) санљишии аккредитатсияшуда барои иљрои корњои сертификатсия ё гузаронидани санљиши мањсулот њуќуќ дода мешавад;

- шањодатномаи аккредитатсия - њуљљатест, ки дар бораи салоњияти шахси њуќуќї барои иљрои корњо оид ба сертификатсия ё гузаронидани санљиши мањсулот  дар доираи муайяни аккредитатсия шањодат медињад;

- маќоми давлатї оид ба аккредитатсия - маќоми ваколатдори давлатї дар соњаи аккредитатсия, ки дорои њуќуќи гузаронидани аккредитатсия мебошад;

- маќоми давлатии марказї оид ба сертификатсия - маќоми ваколатдори давлатї дар соњаи санљиш ва сертификатсия; 
- дархосткунандаи аккредитатсия  - шахси њуќуќї, ки бо дархост барои аккредитатсия мурољиат менамояд;
- фењристи Системаи давлатии аккредитатсияи Љумњурии Тољикистон - маљмўи маълумоте, ки аз тарафи  маќоми давлатї оид ба аккредитатсия дар бораи шањодатномањои аккредитатсияи додашуда, ворид намудани таѓйиру иловањо ба онњо, боздоштан, таљдид, бекор, ќатъ ва тамдид намудани мўњлати амали онњо тартиб дода мешаванд;  

- сертификатсия - шакли тасдиќи мутобиќат ба талаботи регламентњои техникї ва њуљљатњои соњаи стандартонї, ки аз тарафи маќомоти аккредитатсияшуда оид ба сертификатсия амалї карда мешавад; 

- декларатсиякунонии мутобиќат - шакли тасдиќи мутобиќат, ки аз љониби истењсолкунанда ё фурўшанда амалї мегардад;

- Системаи давлатии сертификатсияи Љумњурии Тољикистон (минбаъд- Системаи сертификатсия) - маљмўи субъектњои бањодињии мутобиќат, санадњои меъёрии њуќуќї, регламентњои техникї  ва њуљљатњои соњаи стандартонї, ки ќоида ва расмиёти сертификатсия  ва дар маљмўъ амали системаро муайян менамоянд;
- аломати мутобиќати Системаи давлатии сертификатсияи Љумњурии Тољикистон (минбаъд - аломати Системаи сертификатсия) – аломате, ки бо тартиби муќарраргардида дар бораи гузаронидани њамаи расмиёти зарурии сертификатсия  ва дар бораи мутобиќ будани объектњои бањодињии мутобиќати тамѓагузоштаи онњо ба талаботи регламентњои техникї ва њуљљатњои соњаи стандартонї гувоњї медињад; 

- истењсолкунанда (фурўшанда) - шахси воќеї ё њуќуќї, аз љумла шахси воќеї ё њуќуќии хориљї, ки мањсулот истењсол мекунад ё мефурўшад;

- сертификати мутобиќат - њуљљате, ки ба талаботи регламентњои техникї ва њуљљатњои соњаи стандартонї мутобиќ будани объекти бањодињии мутобиќатро тасдиќ мекунад;

- декларатсия оид ба мутобиќат – њуљљате, ки дар он истењсолкунанда ё фурўшанда мутобиќати мањсулоти истењсолшаванда ё фурўхташавандаи худро ба талаботи регламентњои техникї ва њуљљатњои соњаи стандартонї тасдиќ мекунад;

- сертификати салоњиятнокї - њуљљате, ки салоњияти касбии шахси воќеиро  барои иљрои корњо ва хизматрасонињои муайян тасдиќ менамояд;

- дархосткунандаи сертификатсия - шахси воќеї ё њуќуќї, аз љумла шахси воќеї ё њуќуќии хориљї, ки бо дархост барои сертификатсия мурољиат менамояд;

- тарњи (схемаи) сертификатсия - амалиёти муќарраргардидаи пай дар пай, ки натиљањои онњо ба сифати исботи мутобиќати объектњои бањодињии мутобиќат ба талаботи регламентњои техникї ва њуљљатњои соњаи стандартонї баррасї карда мешаванд;

- системаи идоракунии сифат - ќисми системаи умумии идоракунї, ки сохтори ташкилї, банаќшагирї, масъулият, усулњо, расмиёт, равандњо ва захирањоеро дар бар мегирад, ки барои таъмини сифати мањсулот ва  хизматрасонї зарур мебошанд;        

- системаи идоракунии муњити зист - ќисми системаи умумии идоракунї, ки сохтори ташкилї, банаќшагирї, масъулият, усулњо, расмиёт, равандњо ва захирањоеро дар бар мегирад, ки иљрои талаботи њифзи табиатро таъмин мекунанд;

- фењристи Системаи давлатии сертификатсияи Љумњурии Тољикистон -    маљмўи маълумоте, ки аз тарафи маќоми давлатии марказї оид ба сертификатсия доир ба  сертификатњои мутобиќат ва сертификатњои салоњиятнокї додашуда, декларатсияњо оид ба мутобиќати баќайдгирифташуда, ворид намудани таѓйиру иловањо ба онњо, боздоштан, таљдид, бекор, ќатъ, тамдид намудани мўњлати амали онњо тартиб дода мешаванд;
- маќоми ваколатдори давлатї дар соњаи бањодињии мутобиќат - маќоми ваколатдори њокимияти давлатї, ки танзими давлатиро дар соњаи бамеъёрдарории техникї амалї менамояд.  

Моддаи 2. Ќонунгузории Љумњурии Тољикистон дар бораи бањодињии мутобиќат

Ќонунгузории Љумњурии Тољикистон дар бораи бањодињии мутобиќат ба Конститутсияи (Сарќонуни) Љумњурии Тољикистон асос ёфта, аз Ќонуни мазкур, дигар санадњои меъёрии њуќуќии  Љумњурии  Тољикистон ва санадњои њуќуќии байналмилалие, ки Тољикистон онњоро эътироф намудааст, иборат мебошад. 

Моддаи 3. Маќсад ва принсипњои асосии бањодињии мутобиќат

1. Бањодињии мутобиќат бо маќсадњои зерин амалї карда мешавад:

- таъмини њифзи њаёт ва саломатии инсон, молу мулк ва њифзи муњити зист;

- баланд бардоштани раќобатпазирии мањсулот, кор ва хизматрасонї;

- фароњам сохтани шароити мусоид барои таъмини гардиши озоди  мањсулот, кор ва хизматрасонї дар бозорњои дохилї ва берунї, инчунин барои иштирок дар њамкорињои байналмилалии иќтисодї, илмию техникї ва савдои байналмилалї.

2. Принсипњои бањодињии мутобиќат инњо мебошанд:

- таъмини мутобиќати комили њаммонандии ќоида ва расмиёти сертификатсия барои мањсулоти истењсоли ватанї ва хориљї;

- риояи талаботи махфияти маълумоте, ки њангоми иљрои корњо оид ба бањодињии мутобиќат дастрас мегардад;

- роњ надодан ба якљоякунии ваколатњо оид ба аккредитатсия ва сертификатсия дар як маќом;

- роњ надодан ба якљоякунии вазифањои назорати давлатї ва сертификатсия дар як маќоми давлатї;

- мустаќилияти маќомоти сертификатсия аз истењсолкунандагон, иљрокунандагон, фурўшандагон ва харидорон. 

Моддаи 4. Объектњои бањодињии мутобиќат 

Объектњои бањодињии мутобиќат инњо мебошанд:

- мањсулот, љараёни коркард, истењсол, истифодабарї, нигоњдорї, њамлу наќл, фурўш ва безараргардонии партовњои мањсулот, иљрои кор ва хизматрасонї;

- системаи идоракунии сифат;

- системаи идоракунии муњити зист;

- салоњиятнокии шахси њуќуќї оид ба иљрои корњои сертификатсия ё гузаронидани санљиши мањсулот;

- салоњиятнокии касбии њайати кормандон барои иљрои корњои муайян ва хизматрасонї;

- объектњои дигар, ки нисбат ба онњо мувофиќи ќонунгузории Љумњурии Тољикистон  дар бораи бањодињии мутобиќат ќарор ќабул гардидааст.

Моддаи 5. Субъектњои бањодињии мутобиќат

Субъектњои бањодињии мутобиќат инњо мебошанд:

- маќоми ваколатдори давлатии Љумњурии Тољикистон;

- маќомоти аккредитатсияшуда оид ба сертификатсия;

- озмоишгоњ (марказ) – њои санљишии аккредитатсияшуда;

- дархосткунандагони аккредитатсия;

- дархосткунандагони сертификатсия.

Моддаи 6. Намудњои бањодињии мутобиќат

Бањодињии мутобиќат дар намудњои зерин амалї карда мешавад:

- назорат;

- аккредитатсия; 
- сертификатсия;
- санљиш.

Моддаи 7. Њуљљатњои бањодињии мутобиќат

1. Ба њуљљатњои бањодињии мутобиќат инњо мансубанд:

- шањодатномаи аккредитатсия;

- сертификати мутобиќат;

- сертификати салоњиятнокї;

- декларатсия оид ба мутобиќат.

2. Њуљљатњои бањодињии мутобиќат дар тамоми ќаламрави Љумњурии Тољикистон  амал мекунанд.

БОБИ 2. ТАНЗИМ ВА ИДОРАКУНИИ ДАВЛАТИИ 

СОЊАИ БАЊОДИЊИИ МУТОБИЌАТ
Моддаи 8.  Танзими давлатии соњаи бањодињии мутобиќат

Танзими давлатии соњаи бањодињии мутобиќат аз инњо иборат мебошад:

- муайян ва амалї намудани сиёсати ягонаи давлатї дар соњаи бањодињии мутобиќат;

- њамоњангсозии корњо оид ба бањодињии мутобиќат;

- муќаррар намудани ќоида ва расмиёти ягонаи иљрои корњо оид ба бањодињии мутобиќат;

- тасдиќи номгўи мањсулот, кор ва хизматрасонї, ки дар Љумњурии Тољикистон  њатман сертификатсия мешаванд.

Моддаи 9. Маќомоте, ки танзим ва идоракунии давлатии соњаи бањодињии мутобиќатро амалї менамоянд

Танзими давлатї ва идоракунии соњаи бањодињии мутобиќатро  Њукумати Љумњурии Тољикистон, маќоми ваколатдори давлатї дар соњаи бањодињии мутобиќат ва дигар маќомоти давлатї дар доираи ваколатњои худ   амалї менамоянд.
Моддаи 10. Салоњияти Њукумати Љумњурии Тољикистон  дар соњаи бањодињии мутобиќат 

Ба салоњияти Њукумати Љумњурии Тољикистон  дар соњаи бањодињии мутобиќат мансубанд:

- муайян ва амалї намудани сиёсати ягонаи давлатї дар соњаи бањодињии мутобиќат;

- муайян намудани маќоми ваколатдори давлатї дар соњаи бањодињии мутобиќат;

- тасдиќ намудани номгўи мањсулот, кор ва хизматрасонї, инчунин дигар объектњои бањодињии мутобиќате, ки дар Љумњурии Тољикистон  њатман бояд сертификатсия шаванд; 

- амалї намудани салоњиятњои дигар дар соњаи бањодињии мутобиќат, ки ќонунгузории Љумњурии Тољикистон  муќаррар намудааст.

Моддаи 11. Ваколатњои маќоми ваколатдори давлатї дар соњаи бањодињии мутобиќат 

Маќоми ваколатдори давлатї дар соњаи бањодињии мутобиќат дорои ваколатњои зерин мебошад:

- татбиќ намудани сиёсати ягонаи давлатї дар соњаи бањодињии мутобиќат;

- иштирок намудан дар тањияи санадњои меъёрии њуќуќї оид ба бањодињии мутобиќат;

- ташкил ва амалї намудани системањои аккредитатсия ва сертификатсия;

- тањия ва такмили ќоидањо оид ба аккредитатсия ва сертификатсияи ба меъёрњои байналмилалї мувофиќ;

- муайян намудани маќоми давлатї оид ба аккредитатсия ва маќоми давлатии марказї оид ба сертификатсия;

- муайянкунии тасвир ва тартиби истифодаи аломатњои системањои аккредитатсия ва сертификатсия;

- муайян намудани тартиби эътирофи њуљљатњои  бањодињии мутобиќат ва протоколњои санљиши мањсулоте, ки берун аз ќаламрави Љумњурии Тољикистон  гирифта шудаанд, ба истиснои њолатњое, ки тартиби эътирофи ин њуљљатњо бо шартномањои байналмилалї муќаррар карда шудааст;

- дар асоси пешнињоди маќомоти давлатї тањия намудани номгўи мањсулот, кор ва хизматрасонї, инчунин дигар объектњои бањодињии мутобиќат дар Љумњурии Тољикистон, ки бояд њатман сертификатсия шаванд ва ворид намудани таѓйиру иловањо ба онњо;

- амалї намудани назорати давлатии мувофиќ омадани объектњои бањодињии мутобиќат, ки аз сертификатсия гузаштаанд, тањти сертификатсияи њатмї ќарор доранд ва ё бо њуљљатњои мувофиќ дар бораи бањодињии мутобиќат тасдиќ гардидаанд, ба талаботњои регламентњои техникї ва њуљљатњо оид ба соњаи стандартонї;  

- тасдиќи мењнатталабии иљрои корњо дар соњаи бањодињии мутобиќат тибќи тартиби муќаррарнамудаи ќонунгузорї;

- дар доираи ваколатњои худ намояндагї кардани Љумњурии Тољикистон дар ташкилотњои байналмилалї;

- дар доираи ваколатњои худ  бастани шартномањои байналмилалии дорои хусусияти байниидоравї;
- таъсис ва таъмини фаъолияти маркази иттилоотї оид ба масъалањои бањодињии мутобиќат;

- иљрои ваколатњои дигари муќаррарнамудаи ќонунгузории Љумњурии Тољикистон дар соњаи бањодињии мутобиќат.
Моддаи 12. Ваколатњои маќомоти дигари давлатї дар соњаи бањодињии мутобиќат

Маќомоти дигари давлатї дар доираи ваколатњои худ дар соњаи бањодињии мутобиќат:

- дар татбиќ намудани сиёсати ягонаи давлатї иштирок мекунанд;

- барои ворид намудани объектњои бањодињии мутобиќат ба номгўи мањсулот, кор ва хизматрасонї, инчунин объектњои дигари бањодињии мутобиќати њатман сертификатсияшаванда дар Љумњурии Тољикистон пешнињод манзур менамоянд;

- иљрои корњоро оид ба сертификатсияи њатмї тибќи ваколатњои ба зиммаи онњо вогузоштаи ќонунгузории Љумњурии Тољикистон тавассути маќомоти аккредитатсияшуда оид ба сертификатсия таъмин менамоянд.
Моддаи 13. Назорати давлатї дар соњаи бањодињии мутобиќат

1. Назорати давлатї нисбат ба маќомоти аккредитатсияшуда оид ба сертификатсия ва озмоишгоњ (марказ) – њои санљишии аккредитатсияшуда оид ба иљрои талаботи ќонунгузории Љумњурии Тољикистонро  дар бораи бањодињии мутобиќат шахсони мансабдори маќоми ваколатдори давлатї дар соњаи бањодињии мутобиќат амалї менамоянд.

2. Назорати давлатиро оид ба мувофиќати объектњои бањодињии мутобиќат, ки аз сертификатсия гузашта дорои њуљљатњои дахлдор оид ба бањодињии мутобиќат ба талаботи регламентњои техникї ва њуљљатњои соњаи стандартонї мебошанд, шахсони мансабдори маќоми ваколатдори давлатї дар соњаи бањодињии мутобиќат амалї менамоянд.

3. Назорати давлатиро барои аз тарафи шахсони њуќуќї, соњибкорони инфиродї ё њайати кормандони онњо иљро намудани талаботи ќонунгузории Љумњурии Тољикистон дар бораи бањодињии мутобиќат, ки ба сертификатсияи њатмї вобаста мебошад, маќомоти ваколатдори давлатї дар соњаи бањодињии мутобиќат ва маќомоти дигари давлатї дар доираи ваколатњои худ амалї менамоянд.    

4. Маќомоти давлатї, ки оид ба иљрои талаботи ќонунгузории Љумњурии Тољикистон  дар бораи бањодињии мутобиќат назорат мебаранд, мувофиќи ќисми 3 моддаи мазкур њуќуќ доранд ба маќоми ваколатдори давлатї дар соњаи бањодињии мутобиќат дар бораи боздоштан ё манъ кардани фурўши мањсулот, хизматрасонї, фаъолияти њайати кормандон ва фаъолияти объектњои дигари бањодињии мутобиќати њатман сертификатсияшаванда дар  Љумњурии Тољикистон  пешнињод намоянд. 

5. Маќоми ваколатдори давлатї дар соњаи бањодињии мутобиќат њуќуќ дорад барои бартараф кардани камбудињо, боздоштан, манъ кардани истењсол ё фурўши мањсулот, кор ва хизматрасонї амрияњои иљрояшон њатмї дињад, инчунин  фурўши мањсулот, хизматрасонї, фаъолияти њайати кормандон ва фаъолияти объектњои дигари бањодињии мутобиќатро, ки дар Љумњурии Тољикистон њатман сертификатсия мешаванд ё аз сертификатсияи ихтиёрї гузашта, вале ба талаботи регламентњои техникї, њуљљатњои соњаи стандартонї ва ќоидањои савдо мувофиќ нестанд, боздорад ё манъ намояд. 

6. Маќоми ваколатдори давлатї дар соњаи бањодињии мутобиќат фаъолияти дигар маќомоти давлатиро, ки ба соњаи бањодињии мутобиќат назорат мебаранд, њамоњанг месозад. 

7. Шахсони мансабдори маќоми ваколатдори давлатї дар соњаи бањодињии мутобиќат, ки ба иљрои талаботи ќонунгузории Љумњурии Тољикистон  оид ба бањодињии мутобиќат назорат мебаранд, ба биноњои хизматї, истењсолї ва савдои шахсони воќеї ва њуќуќии назоратшаванда, ки тањти санљиш ќарор гирифтаанд,  њуќуќи озодона ворид шуданро доранд.

БОБИ 3. АККРЕДИТАТСИЯ 

Моддаи 14. Маќсад ва принсипњои аккредитатсия 

1. Аккредитатсия бо маќсадњои зерин амалї карда мешавад:

- тасдиќ намудани ваколати маќомоти давлатї ва дигар ташкилотњо барои иљрои корњо оид ба сертификатсия ё гузаронидани санљиши мањсулот дар доираи муайяннамудаи аккредитатсия;

- таъмин намудани боварии истењсолкунандагон, фурўшандагон ва истеъмолкунандагони мањсулот, кор ва хизматрасонї ба фаъолияти маќомоти аккредитатсияшуда оид ба сертификатсия ва озмоишгоњ (марказ)-њои  санљишии аккредитатсияшуда;

- муњайё сохтани шароит барои эътирофи мутаќобилаи натиљањои фаъолияти маќомоти аккредитатсияшуда оид ба сертификатсия ва озмоишгоњ (марказ)-њои санљишии аккредитатсияшуда дар сатњи байналмилалї;

- бартараф намудани монеањои техникї дар савдо.

2. Принсипњои аккредитатсия инњо мебошанд:

- ягонагї ва пуррагии системаи аккредитатсия;

- ихтиёрї будани аккредитатсия;

- ошкоро ва дастрас будани ќоида ва расмиёти аккредитатсия;

- таъмин намудани шароити баробар барои дархосткунандагони аккредитатсия;

- махфияти иттилооте, ки дар раванди аккредитатсия дастрас мегарданд.
Моддаи 15. Ваколатњои маќоми давлатї оид ба аккредитатсия

Ба ваколатњои маќоми давлатї оид ба аккредитатсия инњо дохил мешаванд:

- амалї намудани сиёсати давлатї дар соњаи аккредитатсия;

- амалї сохтани аккредитатсия, додани шањодатномањо ба маќомоти аккредитатсияшуда оид ба сертификатсия ё озмоишгоњ (марказ)-њои  санљишии  аккредитатсияшуда ва додани њуќуќ барои истифодаи аломати Системаи аккредитатсия;

- пешбурди фењристи Системаи  давлатии аккредитатсияи Љумњурии Тољикистон;

- амалї намудани санљиши назоратии фаъолияти маќомоти аккредитатсияшуда оид ба сертификатсия ва озмоишгоњ (марказ)-њои санљишии  аккредитатсияшуда;
- муќаррар намудани тартиби аккредитатсия, шакли шањодатномаи аккредитатсия, замима ба шањодатномаи аккредитатсия ва аломати аккредитатсия, мазмун, мўњлати амали њуљљатњои аккредитатсия, тартиби додани онњо, баќайдгирї ва ворид намудани таѓйиру иловањо ба онњо, боздоштан, таљдид, бекор, ќатъ ва тамдид намудани мўњлати амали онњо, инчунин тартиби тасдиќ кардани номгўи њуљљатњо оид ба аккредитатсия;

- баррасии шикоятњои субъектњои аккредитатсия ва ќабул кардани ќарор нисбат ба онњо;

- љалб намудани экспертњо ва аудиторњо оид ба аккредитатсия, сертификатсия дар соњаи ченаки ягона, экспертњои техникї ва мутахассисони дигар барои иштирок дар кори аккредитатсия;

- иштирок дар кори ташкилотњои байналмилалї оид ба масъалаи аккредитатсия;

- таъсис додани шўро оид ба аккредитатсия;

- боздоштан ва беэътибор донистани шањодатномањои аккредитатсияи маќомоти аккредитатсияшуда оид ба сертификатсия ва озмоишгоњ (марказ)-њои санљишии аккредитатсияшуда.

Моддаи 16. Њуќуќ ва ўњдадорињои дархосткунандагони аккредитатсия

1. Дархосткунандагони аккредитатсия њуќуќ доранд бо тартиби муќарраргардида нисбат ба амалњои ѓайриќонунии маќоми давлатї оид ба аккредитатсия ба суд шикоят намоянд. 

2. Дархосткунандагони аккредитатсия ўњдадоранд:

- талаботи Системаи аккредитатсияро иљро намоянд;

- ба шахсони мансабдори маќоми давлатї оид ба аккредитатсия барои иљрои корњои аккредитатсия шароити зарурї фароњам созанд;

- корњоро дар њудуди доираи аккредитатсия иљро намоянд;
- номувофиќатињои ошкоршударо дар мўњлати муќаррарнамудаи маќомоти давлатї оид ба аккредитатсия бартараф кунанд;

- ба шахсоне, ки назорати давлатї ва санљишро амалї менамоянд, барои ба бино ворид шудан, дастрасии таљњизот ва таъмин намуда бо иттилоот мусоидат намоянд;

- дар санљишњои муќоисавї ва муќоисаи натиљањои ченак иштирок намоянд;

- дар њолати ќатъ кардани амал ё бозхонди шањодатномаи аккредитатсия дар мўњлати муќаррарнамудаи маќоми давлатї оид ба аккредитатсия шањодатномаро баргардонанд ва фаъолиятро оид ба  сертификатсия ё санљишњо ќатъ намоянд.
БОБИ 4. СЕРТИФИКАТСИЯ

Моддаи 17. Маќсад ва принсипњои сертификатсия 

1. Сертификатсия бо маќсадњои зерин амалї карда мешавад:

- тасдиќ намудани мутобиќати объектњои бањодињии мутобиќат ба талаботи регламентњои техникї ва њуљљатњои соњаи стандартонї;

- мусоидат намудан ба истеъмолкунандагон дар интихоби дурусти мањсулот ва хизматрасонї.
2. Принсипњои сертификатсия инњо мебошанд:

- ошкоро ва дастрас будани ќоида ва расмиёти сертификатсия;

- мустаќил будани маќомоти аккредитатсияшуда оид ба сертификатсия ва озмоишгоњ (марказ)-њои санљишии аккредитатсияшуда аз дархосткунандагони сертификатсия;

- њифзи манфиатњои молумулкии дархосткунандагони сертификатсия, аз љумла бо роњи риояи махфият нисбат ба маълумоте, ки дар раванди расмиёти сертификатсия дастрас мегарданд.

3. Сертификатсия метавонад њатмї ё ихтиёрї бошад. 

Моддаи 18. Ваколатњои маќоми давлатии марказї оид ба сертификатсия
Ба ваколатњои маќоми давлатии марказї оид ба сертификатсия дохил мешаванд:

- амалї намудани сертификатсия ва додани сертификатњои мутобиќат, додани њуќуќ барои истифодаи аломати Системаи сертификатсия;

- муќаррар намудани тартиби сертификатсия, шаклњои сертификатњои мутобиќат, замимаи онњо ва аломати Системаи сертификатсия, мазмун, мўњлати амали сертификатњои мутобиќат, тартиби додани онњо, баќайдгирї, ворид намудани таѓйиру иловањо ба онњо, боздоштан, таљдид, бекор, ќатъ ва тамдид намудани мўњлати амали онњо, инчунин тартиби тасдиќ кардани номгўи њуљљатњо барои гирифтани сертификати мутобиќат;

- баќайдгирии декларатсия оид ба мутобиќат тибќи доираи аккредитатсия;

- пешбурди фењристи Системаи  давлатии сертификатсияи Љумњурии Тољикистон;

- ба роњ мондани санљиши назоратии сифат ва бехатарии мањсулот, кор ва хизматрасонии сертификатсияшуда;

- ба дархосткунандаи сертификатсия додани њуќуќ барои тамѓагузории объектњои бањодињии мутобиќат бо аломати Системаи сертификатсия;

- баррасии арзу шикоятњои дархосткунандагони сертификатсия ва ќабул намудани ќарор оид ба онњо;

- ба корњои сертификатсионї љалб намудани эксперту аудиторњо оид ба сертификатсия ва дигар мутахассисон;

- таъсис додани шўро оид ба сертификатсия;

- боздоштан ва беэътибор донистани сертификатњои мутобиќат.

Моддаи 19. Тартиб ва расмиёти иљрои корњои сертификатсия

1. Тартиби иљрои корњои сертификатсияро дар Системаи сертификатсия маќоми ваколатдори давлатї дар соњаи бањодињии мутобиќат муќаррар менамояд.

2. Натиљаи мусбии сертификатсия бо сертификати мутобиќат ё сертификати салоњиятнокї тасдиќ карда мешавад, ки онро маќомоти аккредитатсияшуда оид ба сертификатсия ба дархосткунандаи сертификатсия медињад. 

3. Расмиёти сертификатсия бояд тавре тањия, тасдиќ ва татбиќ карда шаванд, ки барои савдои байналмилалї монеањои иловагї барпо накунанд.

4. Њангоми тањияи расмиёти сертификатсия бояд дастурамал ва тавсияњои байналмилалї ба эътибор гирифта шаванд, ба истиснои њолатњое, ки чунин  дастурамал ва тавсияњо  барои талаботи бехатарии миллї, пешгирии таљрибаи фиребдињї, њифзи саломатї ва бехатарї, њаёт ва саломатии инсон ва њайвоноту наботот, њифзи муњити зист, омилњои назарраси иќлимї ва љуѓрофї, проблемањои муњими технологї ё инфрасохторї номувофиќ бошанд. 

5. Дар њолати вуљуд надоштани дастурамал ва расмиёти байналмилалии дахлдор ё дар њолати мувофиќат накардани мазмуни техникии расмиёти тањияшавандаи сертификатсия бо дастурамал ва тавсияњои байналмилалї, агар расмиёти мазкур ба савдои байналмилалї таъсири назаррас расонда тавонад, маќоми ваколатдори давлатї дар соњаи бањодињии мутобиќат:

- дар марњилаи аввали тањияи расмиёти сертификатсия бо маќсади шиносоии тарафњои манфиатдор дар бораи љорї намудани расмиёти мушаххаси сертификатсия ахборот нашр менамояд;

- лоињаи расмиётро барои баррасї ба тарафњои манфиатдор пешнињод менамояд;

- дар њолати ќабул ё рад намудани пешнињоди тарафњои манфиатдор онњоро ба таври хаттї огоњ месозад. 

6. Дар њолати ба вуљуд омадан ё мављуд будани тањдиди пайдошавии проблемањои бехатарї, саломатї, њифзи муњити зист ё амнияти миллї, маќоми ваколатдори давлатї дар соњаи бањодињии мутобиќат метавонад талаботи ќисми 5 моддаи мазкурро бо чунин шартњо иљро накунад:
- сари ваќт огоњ намудани тарафњои манфиатдор бо расмиёти  амалкунандаи сертификатсия;

- тибќи дархости тарафњои манфиатдор пешнињод кардани расмиёти амалкунанда;

- бе мањдуд намудани њуќуќњои тарафњои манфиатдор ба онњо додани имконият барои пешнињоди таклифњо;

- дар њолати ќабул ё рад намудани пешнињоди тарафњои манфиатдор онњоро ба таври хаттї хабардор намудан.

7. Њама расмиёти ќабулшудаи сертификатсия бояд сари ваќт нашр карда шаванд ё барои шиносої ба тарафњои манфиатдор бо тариќи дигар дастрас карда шаванд.

8. Ба истиснои њолатњои пешбининамудаи ќисми 6 моддаи мазкур маќоми ваколатдори давлатї дар соњаи бањодињии мутобиќат вазифадор аст дар давраи байни интишори талаботи вобаста ба расмиёти сертификатсия ва мавриди амал ќарор додани онњо ба истењсолкунандагон љињати мутобиќгардонидании мол ва усулњои истењсолот ба талаботи муќарраршуда мўњлати муайяни оќилона пешбинї  намояд, вале он набояд аз 60 рўз кам бошад.
9. Маќомоти аккредитатсияшуда оид ба сертификатсия бояд:

- дархосткунандаро оид ба давомнокии гузаронидани расмиёти сертификатсия  огоњ намоянд;
- дархосткунандаро оид ба ќарори ќабулшуда бо назардошти натиљањои баррасии њуљљатњо огоњ намоянд;
- дар њолати ба даст омадани натиљањои манфї дархосткунандаро дар бораи норасоињои асосноккардашуда ба таври хаттї огоњ намоянд;

- дар њолати норасої доштани дархост бо хоњиши дархосткунанда корњои сертификатсиониро гузаронанд.

10. Аз дархосткунанда талаб намудани маълумоти барои сертификатсия зарур то њадди аќал бояд мањдуд карда шавад. 

11. Агар баъди муайян кардани мувофиқати мол ба тавсифномаи он тағйирот ворид карда шаванд, расмиёти сертификатсия нисбат ба моли  шаклан дигаргуншуда бояд ба андозае маҳдуд бошад, то боварии кифояро нисбати он, ки моли мазкур чун пештара ба талаботи регламентњои техникї ва ҳуљљатҳои стандартонї љавобгў аст, таъмин намояд. 

Моддаи 20. Сертификатсияи њатмї

1. Сертификатсияи њатмї нисбат ба объектњои бањодињии мутобиќат, ки  ба номгўи мањсулот, кор ва хизматрасонї дар Љумњурии Тољикистон  њатман сертификатсияшаванда ворид карда шудаанд, инчунин нисбат ба дигар объектњои бањодињии мутобиќат амалї карда мешавад.

2. Фурўш ва рекламаи мањсулот, кор ва хизматрасонї, фаъолияти њайати кормандон ва объектњои дигари бањодињии мутобиќат, ки дар Љумњурии Тољикистон њатман сертификатсия карда мешаванд, бе мављуд будани њуљљатњо дар бораи бањодињии мутобиќат манъ аст. 
3. Корњои сертификатсияи њатмиро маќомоти давлатии аккредитатсияшуда, ки тибќи тартиби муќаррарнамудаи ќонунгузории Љумњурии Тољикистон ваколати ташкил ва гузаронидани сертификатсияи њатмї ба зиммаи онњо вогузор гардидааст,  анљом медињад.

4. Сертификатсияи њатмї дар асоси дархост ё шартнома бо дархосткунанда барои сертификатсия амалї карда мешавад.   

5. Тарњњои сертификатсия, ки њангоми сертификатсияи њатмии намудњои муайяни мањсулот, кор ва хизматрасонї, фаъолияти њайати кормандон ва  объектњои дигари бањодињии мутобиќат истифода мегарданд, мувофиќи регламенти техникї муќаррар карда мешаванд, вале дар њолате, ки агар тарњи сертификатсия дар он муќаррар нашуда бошад ё регламенти техникї мављуд набошад, мувофиќи њуљљатњои соњаи бамеъёрдарории техникї ва стандартонї муќаррар карда мешаванд.

6. Агар бо тарњи сертификатсия зарурати гузаронидани санљиши мањсулот муќаррар гардида бошад, дар ин њолат онро озмоишгоњи (маркази) санљишии аккредитатсияшуда дар асоси дархост ё шартнома бо дархосткунандагон мегузаронад.

Моддаи 21. Декларатсиякунонии мутобиќат

1. Декларатсиякунонии мутобиќат аз тарафи дархосткунанда оид ба тасдиќи мутобиќат бо чунин тарзњо амалї мегардад:

- бо роњи ќабули декларатсия оид ба мутобиќат дар асоси далелњои бо протоколњои санљишї тасдиќшуда;

- бо роњи ќабули декларатсия оид ба мутобиќат дар асоси далелњои бо протоколњои санљишї тасдиќшуда ва сертификату протоколњои санљишии маќомоти аккредитатсияшуда оид ба сертификатсия ва ё озмоишгоњ (марказ)-њои санљишии аккредитатсияшуда.

2. Декларатсия оид ба мутобиќат дар маќомоти аккредитатсияшуда оид ба сертификатсия дар асоси талаботи Системаи сертификатсия ба ќайд гирифта мешавад.

3. Корњои баќайдгирии декларатсия оид ба мутобиќат аз тарафи маќомоти аккредитатсияшуда оид ба сертификатсия дар асоси дархост ё шартнома бо дархосткунанда дар бораи тасдиќи мутобиќат иљро карда мешаванд.

4. Тартиби баќайдгирии декларатсия оид ба мутобиќат, инчунин номгўи њуљљатњои пешнињодшаванда барои баќайдгирии декларатсия аз тарафи маќоми ваколатдори давлатї дар соњаи бањодињии мутобиќат муайян карда мешаванд. 

Моддаи 22. Сертификатсияи ихтиёрї 

1. Маќомоти давлатї ва дигар ташкилоте, ки аз тарафи маќоми давлатї оид ба аккредитатсия бо тартиби муќарраршуда аккредитатсия шудаанд, њуќуќ доранд сертификатсияи ихтиёриро амалї намояд.

2. Сертификатсияи ихтиёриро маќомоти аккредитатсияшуда оид ба сертификатсия бо ташаббуси дархосткунандагони сертификатсия дар асоси шартнома ё дархост амалї менамояд. 

3. Њангоми сертификатсияи ихтиёрї дархосткунандаи сертификатсия регламентњои техникї ва њуљљатњои соњаи стандартониро, ки мувофиќи онњо сертификатсияи ихтиёрї амалї карда мешавад, мустаќилона интихоб мекунад ва номгўи нишондињандањоеро, ки њангоми сертификатсияи ихтиёрии объектњои бањодињии мутобиќат назорат карда мешаванд, муайян менамояд. Ба номгўи ин нишондињандањо ба таври њатмї нишондињандањои бехатарї ворид карда мешаванд, агар онњо дар регламентњои техникї ва њуљљатњои соњаи стандартонї барои объекти бањодињии мутобиќати мазкур муќаррар гардида бошанд.
Моддаи 23. Талабот ба номгўи мањсулот, кор ва хизматрасонї, фаъолияти њайати кормандон ва объектњои дигари бањодињии мутобиќат, ки дар Љумњурии Тољикистон  њатман сертификатсия мешаванд

1. Дар номгўи мањсулот, кор ва хизматрасонї, фаъолияти њайати кормандон ва объектњои дигари бањодињии мутобиќат, ки  дар Љумњурии Тољикистон њатман сертификатсия мешаванд, муќаррар карда мешаванд:

- намудњои мањсулот, кор ва хизматрасонї, фаъолияти њайати кормандон ва объектњои дигари бањодињии мутобиќат, ки њатман сертификатсия мешаванд;

- регламентњои техникї ва њуљљатњои соњаи стандартонї, ки дар хусуси мутобиќат ба онњо сертификатсияи њатмї гузаронида мешавад. 

2. Њангоми тартиб додани номгўи мањсулот, кор ва хизматрасонї, фаъолияти њайати кормандон ва объектњои дигари бањодињии мутобиќат, ки  њатман дар Љумњурии Тољикистон  сертификатсия мешаванд, чунин меъёрњо муќаррар карда мешаванд:
- хатарнокии имконпазири мањсулот, кор ва хизматрасонї, фаъолияти њайати кормандон ва объектњои дигари бањодињии мутобиќат ба њаёт ва саломатии инсон, молу мулк ва муњити зист;  

- номувофиќатии воситањои техникии истењсоли ватанї ва хориљї.

Моддаи 24. Пардохт барои иљрои корњои сертификатсия ва гузаронидани санљиши мањсулот 

1. Пардохт барои иљрои корњои сертификатсия вобаста ба мењнатталабии иљрои корњои тасдиќнамудаи маќоми ваколатдори давлатї дар соњаи бањодињии мутобиќат аз тарафи дархосткунандаи сертификатсия сурат мегирад.

2. Арзиши гузаронидани санљиши мањсулот бо назардошти мењнатталабии гузаронидани санљиши мањсулот метавонад дар шартномаи байни озмоишгоњи (маркази) санљишии аккредитатсияшуда ва дархосткунандагони сертификатсия муайян карда шавад.

3. Пардохти маблаѓи корњои сертификатсионї барои мањсулоти њаммонанди ватанї ва воридотї як хел муќаррар карда мешавад.

Моддаи 25. Њуќуќ ва ўњдадорињои маќомоти аккредитатсияшуда оид ба сертификатсия

1. Маќомоти аккредитатсияшуда оид ба сертификатсия њуќуќ доранд:

- ба дархосткунандагони сертификатсия сертификатњои мутобиќат ва сертификатњои салоњиятнокї дињанд; 

- амали сертификати мутобиќат ва сертификати салоњиятнокиро, ки худи онњо додаанд, дар њолати ошкоршавии номувофиќатии объекти бањодињии мутобиќат ба талаботи регламентњои техникї ва њуљљатњои соњаи стандартонї боздоранд ва ё бекор намоянд;
- аломати Системаи аккредитатсияро истифода баранд;

- декларатсияњо оид ба мутобиќатро тибќи доираи аккредитатсия ба ќайд гиранд.

2. Маќомоти аккредитатсияшуда оид ба сертификатсия ўњдадоранд:

- иљрои талаботи муќаррарнамудаи регламентњои техникї ва њуљљатњои соњаи стандартониро нисбат ба маќомоти аккредитатсияшуда оид ба сертификатсия таъмин намоянд;

- талаботи Системаи сертификатсияро иљро намоянд;

- ба дархосткунандагони сертификатсия оид ба ќоида ва расмиёти сертификатсия иттилоот пешнињод намоянд;

- бањисобгирии сертификатњои мутобиќат ва сертификатњои салоњиятнокии додашударо ба роњ монанд;

- дар бораи сертификатњои мутобиќат ва сертификатњои салоњиятнокии ба объекти бањодињии мутобиќат додашуда, дар бораи ворид намудани таѓйиру иловањо ба онњо, боздоштан, таљдид, бекор, ќатъ ва тамдид намудани мўњлати амали онњо ба маќоми давлатии марказї оид ба сертификатсия мунтазам иттилоъ дињанд;

- сертификатсияро танњо дар доираи муайяни аккредитатсия гузаронанд;

- дар њолати аз тарафи маќоми давлатї оид ба аккредитатсия боздоштан ё бекор кардани шањодатномаи аккредитатсия фаъолиятро оид ба сертификатсия боздоранд ё ќатъ намоянд;

- аз рўи имконият гузаронидани корњои сертификатсиониро таъмин намоянд. 

Моддаи 26. Њуќуќ ва ўњдадорињои озмоишгоњ (марказ)-њои санљишии аккредитатсияшуда

1. Озмоишгоњ (марказ)-њои санљишии аккредитатсияшуда њуќуќ доранд:

- санљиши мутобиќ будани мањсулотро ба талаботи регламентњои техникї ва њуљљатњои соњаи стандартонї тибќи доираи аккредитатсия гузаронанд; 

- аломати Системаи аккредитатсияро истифода баранд.

2. Озмоишгоњ (марказ)-њои санљишии аккредитатсияшуда ўњдадоранд:

- иљрои талаботи муќаррарнамудаи регламентњои техникї ва њуљљатњои соњаи стандартониро оид ба озмоишгоњ (марказ)-њои санљишии аккредитатсияшуда таъмин намоянд;

- ќоида ва расмиёти муќаррарнамудаи санљиши мањсулотро риоя намоянд;

- ба маќомоти аккредитатсияшуда оид ба сертификатсия ё дархосткунандаи сертификатсия протоколи санљиши мањсулотро супоранд;
- эътимоднокии натиљањои санљиши мањсулотро таъмин намоянд;

- санљишро танњо дар доираи аккредитатсия гузаронанд;

- дар њолати аз тарафи маќоми давлатї оид ба аккредитатсия боздоштан ё бекор кардани шањодатномаи аккредитатсия фаъолиятро оид ба санљиш боздоранд ё ќатъ намоянд. 

Моддаи 27. Њуќуќ ва ўњдадорињои дархосткунандагони сертификатсия

1. Дархосткунандагони сертификатсия њуќуќ доранд:

- барои иљрои корњои сертификатсия њама гуна маќомоти аккредитатсияшуда оид ба сертификатсияро интихоб намоянд;

- барои гузаронидани санљиши мањсулот ба њама гуна озмоишгоњи (маркази) санљишии аккредитатсияшуда мурољиат намоянд;

- аломати  Системаи сертификатсияро барои тамѓагузории объектњои бањодињии мутобиќат, ки сертификати мутобиќат доранд, истифода баранд;     

- нисбат ба амалњои ѓайриќонунии  маќомоти аккредитатсияшуда оид ба сертификатсия ва озмоишгоњ (марказ)-њои санљишии аккредитатсияшуда тибќи тартиб ва мўњлати дар Системаи сертификатсия муќарраргардида ба маќоми ваколатдори давлатї дар соњаи бањодињии мутобиќат ва дар њолати розї набудан, бо ќарори он ба суд мурољиат намоянд. 

2. Дархосткунандагони сертификатсия  ўњдадоранд:

- талаботи Системаи сертификатсияро риоя намоянд;

- њангоми иљрои корњои сертификатсия ба шахсони мансабдори  маќомоти аккредитатсияшуда оид ба сертификатсия шароити зарурии корї фароњам оранд;

- мутобиќати объекти бањодињии мутобиќатро ба талаботи регламентњои техникї ва њуљљатњои соњаи стандартонї, ки дар сертификати мутобиќат нишон дода шудаанд, таъмин намоянд;  

- фурўши мањсулот, кор ва хизматрасонї, фаъолияти њайати кормандон ва фаъолияти объектњои дигари бањодињии мутобиќатро, агар ин объектњо ба талаботи регламентњои техникї ва њуљљатњои соњаи стандартонї, ки дар сертификати мутобиќат ва сертификати салоњиятнокї нишон дода шудаанд, мувофиќ набошанд, инчунин  дар њолати ба охир расидани мўњлати амали ин сертификатњо ё дар њолати муваќќатан боздоштан ё бекор кардани онњо, боздоранд ё манъ намоянд.

Моддаи 28. Эътирофи њуљљатњои бањодињии мутобиќати мањсулот

1. Њуљљатњои бањодињии мутобиќати мањсулот, ки берун аз ќаламрави Љумњурии Тољикистон гирифта шудаанд, метавонанд дар асоси санадњои њуќуќии байналмилалии дар Љумњурии Тољикистон амалкунанда, эътироф карда шаванд. 
2. Тартиби эътирофи њуљљатњои мазкури бањодињии мутобиќати мањсулот бо санадњои њуќуќии байналмилалие, ки Тољикистон онњоро эътироф кардааст, муќаррар карда  мешаванд. Агар тартиби эътирофро санадњои њуќуќии байналмилалї муќаррар накарда бошанд, он аз тарафи маќоми ваколатдори давлатї дар соњаи бањодињии мутобиќат муќаррар карда мешавад.

Моддаи 29. Шартњои ба Љумњурии Тољикистон ворид намудани мањсулоте, ки њатман сертификатсия мешаванд

1. Ба муомилоти озод баровардани мањсулоти воридотии њатман сертификатсияшаванда дар ќаламрави гумрукии Љумњурии Тољикистон танњо баъд аз амалї намудани корњои сертификатсиякунонї ва тибќи тартиби муќаррарнамудаи Кодекси гумруки Љумњурии Тољикистон анљом дода мешаванд.

2. Тартиби ба њудуди гумрукии Љумњурии Тољикистон ворид намудани мањсулоти њатман сертификатсияшавандаро маќоми ваколатдор оид ба масъалањои фаъолияти гумрукї ва маќоми ваколатдори давлатї дар соњаи бањодињии мутобиќат муќаррар менамоянд.
Моддаи 30. Маблаѓгузории иљрои корњои бањодињии мутобиќат 

Маблаѓгузории дастгоњи марказии маќоми ваколатдори давлатї дар соњаи бањодињии мутобиќат, марказњои вилоятї ва минтаќавии он аз њисоби маблаѓњои буљети љумњуриявї ва мањаллї, инчунин тавассути хизматрасонии музднок сурат мегирад.

Моддаи 31. Гузаронидани корњо дар соњаи бањодињии мутобиќат

Корњо оид ба сертификатсияи объектњои бањодињии мутобиќат, инчунин корњои аккредитатсияи маќомот оид ба сертификатсия ва озмоишгоњ (марказ)-њои санљишї мувофиќи талаботи Ќонуни мазкур амалї карда мешаванд.
БОБИ 5. МУЌАРРАРОТИ ХОТИМАВЇ

Моддаи 32. Љавобгарї барои риоя накардани талаботи Ќонуни мазкур

Шахсони воќеї ва њуќуќие, ки талаботи Ќонуни мазкурро риоя намекунанд, мутобиќи ќонунгузории Љумњурии Тољикистон ба љавобгарї кашида мешаванд.
Моддаи 33. Дар бораи аз эътибор соќит донистани Ќонуни Љумњурии Тољикистон «Дар бораи сертификатсияи мањсулот ва хизматрасонї»
Ќонуни Љумњурии Тољикистон аз 13 декабри соли 1996 «Дар бораи сертификатсияи мањсулот ва хизматрасонї» (Ахбори Маљлиси Олии Љумњурии Тољикистон, с. 1996, №23, мод.337; с. 2002, №4, қ.1, мод.227; с. 2007, №7, мод.669) аз 1 январи соли 2013 аз эътибор соќит дониста шавад.

Моддаи 34. Тартиби мавриди амал ќарор додани Ќонуни мазкур

Ќонуни мазкур  аз  1 январи соли 2013 мавриди амал ќарор дода шавад. 

Љумњурии Тољикистон                                                                Эмомалї  Рањмон
Моддаи 33. Дар бораи аз эътибор соќит донистани Ќонуни Љумњурии Тољикистон «Дар бораи сертификатсияи мањсулот ва хизматрасонї»
Ќонуни Љумњурии Тољикистон аз 13 декабри соли 1996 «Дар бораи сертификатсияи мањсулот ва хизматрасонї» (Ахбори Маљлиси Олии Љумњурии Тољикистон, с. 1996, №23, мод.337; с. 2002, №4, қ.1, мод.227; с. 2007, №7, мод.669) аз эътибор соќит дониста шавад.

Моддаи 34. Тартиби мавриди амал ќарор додани Ќонуни мазкур

Ќонуни мазкур аз 01 январи соли 2013 мавриди амал ќарор дода шавад. 

